Sabrina Carpenter

Sabrina Annlynn Carpenter (fødd 11. mai 1999) er ein amerikanskur sangari, sangskrivari og sjónleikari. Hon er kend fyri at spæla ungu útgávuna av Chloe Goodwin í The Goodwin Games og Maya Hart í røðini “Girl meets world” á Disney Channel. Hon spælir eisini við í filminum “Clouds” á Disney Channel.

Hon hevur skrivað undir sáttmála við Hollywood Records. Sabrina Carpenter gav út sína fyrstu fløgu, “Eyes Wide Open” í 2015, sum fekk blandað ummæli. Hon bleiv tó víðagitin við fimtu fløgu síni “Emails I Can’t Send”, sum kom út í 2022. 

Fløgan seldi yvir 500.000 eintøk í USA, og toppaði nógvar hittlistar um allan heimin. Stakløgini “Feather” og “Nonsense” gingu eisini sum heitt breyð á sosiala miðlinum TikTok, og góvu Sabrinu møguleika at hita upp fyri Taylor Swift á heimsumfatandi konsertferð hennara, The Eras Tour.